Rathin Datta
ரத்தின் தத்தா (1931-27 ஜனவரி 2020) திரிபுராவைச் சேர்ந்த ஒரு இந்திய மருத்துவர் ஆவார். அவர் பத்மஸ்ரீ மற்றும் ஃப்ரெண்ட்ஸ் ஆஃப் லிபரேஷன் வார் ஹானர் விருதுகளைப் பெற்றுள்ளார். வாழ்க்கை வரலாறு தத்தா 1931 ஆம் ஆண்டில் அசாமில் உள்ள மங்கள்தாயில் பிறந்தார். ஷில்லாங்கில் தனது பள்ளிப்படிப்பை முடித்தார். பின்னர், திப்ருகரில் உள்ள அசாம் மருத்துவக் கல்லூரியில் பட்டப்படிப்பை முடித்தார். அவர் பிதன் சந்திர ராயின் கீழ் பயிற்சி பெற்றார். பின்னர், ராயல் காலேஜ் ஆஃப் சர்ஜன்ஸ் பெல்லோஷிப் பெற லண்டன் சென்றார். இந்தியா திரும்பிய பிறகு தத்தா அறுபதுகளின் பிற்பகுதியில் திரிபுரா சுகாதார சேவையில் சேர்ந்தார். பங்களாதேஷ் விடுதலைப் போரின் போது அவர் பங்களாதேஷ் சுதந்திரப் போராட்ட வீரர்கள் மற்றும் இந்திய வீரர்களுக்கு சிகிச்சை அளித்தார். 1971இல் அவர் பல உயிர்களைக் காப்பாற்றினார். அவர் 1992 ஆம் ஆண்டில் திரிபுரா சுகாதார சேவைகளின் இயக்குநர் மற்றும் சிறப்புச் செயலாளர் பதவியில் இருந்து ஓய்வு பெற்றார். மருத்துவத் துறையில் அவரது பங்களிப்பிற்காக 1992 ஆம் ஆண்டில் பத்ம ஸ்ரீ விருது வழங்கப்பட்டது. திரிபுராவைச் சேர்ந்த பத்மஸ்ரீ விருது பெற்ற இரண்டாவது நபர் இவர் ஆவார். பங்களாதேஷ் விடுதலைப் போருக்கு அவர் ஆற்றிய பங்களிப்புக்காக 2012 ஆம் ஆண்டில் அவருக்கு ஃப்ரெண்ட்ஸ் ஆஃப் லிபரேஷன் வார் ஹானர் விருது வழங்கப்பட்டது. தத்தா தனது 88வது வயதில் 2020 ஜனவரி 27 அன்று கொல்கத்தாவில் உள்ள தனது சொந்த வீட்டில் காலமானார். ..